
108 DR 30.11.2005 

 

Datuk Abdul Rahman bin Bakar:  Kita minta supaya pelajar-pelajar 
berkenaan memberikan laporan penuh kepada pihak Kementerian Sumber Manusia 
supaya tindakan boleh kita ambil kepada majikan yang berkenaan.  

 Yang keduanya kita.. 

Datuk Haji Mohamad bin Haji Aziz:  [Bangun] 

   Tuan Pengerusi [Datuk Dr. Yusof bin Yacob]:  Yang Berhormat  Sri Gading, 
Yang Berhormat, hendak beri jalan? 

 Datuk Abdul Rahman bin Bakar:  Nanti saya habiskan sekejap ya.  Yang 
keduanya kita juga pindahkan pelajar berkenaan kepada MLVK ataupun penyediaan 
latihan yang lain.  Sila, Yang Berhormat bagi Sri Gading. 

 Datuk Haji Mohamad bin Haji Aziz:  Saya dapat sepucuk surat daripada 
pekerja-pekerja dari ILP.  Institut Latihan Perindustrian Perai telah pun diswastakan 
kepada sebuah syarikat, tidak payah sebut nama dan pihak yang  menjalankan swasta 
ini gagal mengendalikan ILP Perai ini.  ILP Perai ini dijangka akan ditutup pada bulan 
April 2006.  Jadi pekerja-pekerja di sini.... 

Beberapa Ahli:  [Menyampuk]   

Seorang Ahli:  Apa fasal cakap perlahan? 

Datuk Haji Mohamad bin Haji Aziz:  Haiya, cakap kuat salah, cakap perlahan 
salah.  Jadi ada atau tidak maklumat yang Yang Berhormat Timbalan Menteri... 

 Dato' Paduka Haji Badruddin  bin  Amiruldin:  Sudah malam bateri kurang. 

 Datuk Haji Mohamad bin Haji Aziz:  ...tentang perkara ini mereka 
mengharapkan sangat pembelaanlah daripada pihak kementerian atas kedudukan 
mereka yang akan ditamatkan, penswastaan ini akan tamat, jadi   ILP di Perai  ini akan 
ditutup pada April 2006.  Minta sedikit penjelasan.   

 Datuk Abdul Rahman bin Bakar:   Saya ingat Yang Berhormat Sri Gading 
boleh memberikan laporan penuh kepada saya supaya tindakan itu boleh disegerakan.  
Perkara yang seterusnya, yang dibangkit oleh Yang Berhormat Santubong iaitu 
mengenai dengan penyakit melibatkan pekerja-pekerja semasa bekerja, apakah 
tindakan para majikan bagi menangani perkara ini.  Suka saya jelaskan di sini bahawa 
Jabatan Keselamatan dan Kesihatan Pekerjaan sentiasa mengadakan pemeriksaan ke 
tempat-tempat kerja bagi memastikan bahawa penyakit-penyakit pekerjaan dapat 
dikawal, dikesan dan seterusnya dibuatkan tindakan.   

 Yang keduanya jabatan juga telah  mengadakan garis panduan yang dikenali 
sebagai  Occupational Health Services bagi diguna pakai oleh industri dalam 
memastikan bahawa perkara-perkara berhubung  dengan penyakit perusahaan di 
tempat kerja dapat dikawal.  Sejauh ini penyakit-penyakit yang dikatakan wujud di 
tempat-tempat kerja, iaitu penyakit-penyakit industri masih terlalu kecil dan dapat 
dikawal, umumnya berlaku dalam soal yang melibatkan kulit pekerja-pekerja itu sendiri.  
Seterusnya saya ingin menjelaskan perkara-perkara yang berkaitan dengan caj 
pemeriksaan yang tinggi yang telah dibangkitkan oleh Bukit Bintang. 

 Sukalah saya menjelaskan di sini, bahawa kenaikan caj ataupun kadar yang 
telah diluluskan itu adalah merupakan kadar daripada keputusan pihak  Kabinet itu 
sendiri setelah dibuat satu kajian yang begitu mendalam dan begitu teliti sekali.  Caj 
pemeriksaan ini dibuat perubahan setelah ia diguna pakai dan belum dipinda begitu 
lama.  Bukan sekadar 10 tahun, bukan 20 tahun tetapi kira-kira selama 34  tahun.  
Terkejut Sri Gading 34 tahun. 

 Tuan Pengerusi [Datuk Dr. Yusof bin Yacob]:  Ya, Bukit Bintang bangun. 

 Datuk Abdul Rahman bin Bakar:   Ya, sila. 

 Tuan Fong Kui Lun:  Terima kasih kepada Tuan Pengerusi terima kasih 
kepada Yang Berhormat Timbalan Menteri.  Adakah Yang Berhormat sedar bahawa 
kadar dinaikkan sebanyak 600 peratus dulunya dibayar RM45 sahaja, tetapi tahun ini 
2005 dinaikkan 600 peratus dari RM45 hingga RM293. .  Ini satu perbezaan kepada 
pekedai percetakan ataupun pekedai-pekedai yang berkenaan.  Adakah ini akan 
membebankan mereka ini, adakah kementerian menimbang semula bahawa ini  boleh 
menurunkan kadar sebanyak 100 peratus sahaja – tidak akan  naik 500 peratus.   Ini 



Datuk Abdul Rahman bin Bakar: Kita minta supaya pelajar-pelajar berkenaan memberikan laporan penuh kepada pihak Kementerian Sumber Manusia supaya tindakan boleh kita ambil kepada majikan yang berkenaan. Yang keduanya kita.. Datuk Haji Mohamad bin Haji Aziz: [Bangun]. Tuan Pengerusi [Datuk Dr. Yusof bin Yacob]: Yang Berhormat Sri Gading, Yang Berhormat, hendak beri jalan?. Datuk Abdul Rahman bin Bakar: Nanti saya habiskan sekejap ya. Yang keduanya kita juga pindahkan pelajar berkenaan kepada MLVK ataupun penyediaan latihan yang lain. Sila, Yang Berhormat bagi Sri Gading. Datuk Haji Mohamad bin Haji Aziz: Saya dapat sepucuk surat daripada pekerja-pekerja dari ILP. Institut Latihan Perindustrian Perai telah pun diswastakan kepada sebuah syarikat, tidak payah sebut nama dan pihak yang menjalankan swasta ini gagal mengendalikan ILP Perai ini. ILP Perai ini dijangka akan ditutup pada bulan April 2006. Jadi pekerja-pekerja di sini.... Beberapa Ahli: [Menyampuk]. Seorang Ahli: Apa fasal cakap perlahan?. Datuk Haji Mohamad bin Haji Aziz: Haiya, cakap kuat salah, cakap perlahan salah. Jadi ada atau tidak maklumat yang Yang Berhormat Timbalan Menteri... Dato' Paduka Haji Badruddin bin Amiruldin: Sudah malam bateri kurang. Datuk Haji Mohamad bin Haji Aziz: ...tentang perkara ini mereka mengharapkan sangat pembelaanlah daripada pihak kementerian atas kedudukan mereka yang akan ditamatkan, penswastaan ini akan tamat, jadi ILP di Perai ini akan ditutup pada April 2006. Minta sedikit penjelasan. Datuk Abdul Rahman bin Bakar: Saya ingat Yang Berhormat Sri Gading boleh memberikan laporan penuh kepada saya supaya tindakan itu boleh disegerakan. Perkara yang seterusnya, yang dibangkit oleh Yang Berhormat Santubong iaitu mengenai dengan penyakit melibatkan pekerja-pekerja semasa bekerja, apakah tindakan para majikan bagi menangani perkara ini. Suka saya jelaskan di sini bahawa Jabatan Keselamatan dan Kesihatan Pekerjaan sentiasa mengadakan pemeriksaan ke tempat-tempat kerja bagi memastikan bahawa penyakit-penyakit pekerjaan dapat dikawal, dikesan dan seterusnya dibuatkan tindakan. Yang keduanya jabatan juga telah mengadakan garis panduan yang dikenali sebagai Occupational Health Services bagi diguna pakai oleh industri dalam memastikan bahawa perkara-perkara berhubung dengan penyakit perusahaan di tempat kerja dapat dikawal. Sejauh ini penyakit-penyakit yang dikatakan wujud di tempat-tempat kerja, iaitu penyakit-penyakit industri masih terlalu kecil dan dapat dikawal, umumnya berlaku dalam soal yang melibatkan kulit pekerja-pekerja itu sendiri. Seterusnya saya ingin menjelaskan perkara-perkara yang berkaitan dengan caj pemeriksaan yang tinggi yang telah dibangkitkan oleh Bukit Bintang. Sukalah saya menjelaskan di sini, bahawa kenaikan caj ataupun kadar yang telah diluluskan itu adalah merupakan kadar daripada keputusan pihak Kabinet itu sendiri setelah dibuat satu kajian yang begitu mendalam dan begitu teliti sekali. Caj pemeriksaan ini dibuat perubahan setelah ia diguna pakai dan belum dipinda begitu lama. Bukan sekadar 10 tahun, bukan 20 tahun tetapi kira-kira selama 34 tahun. Terkejut Sri Gading 34 tahun. Tuan Pengerusi [Datuk Dr. Yusof bin Yacob]: Ya, Bukit Bintang bangun. Datuk Abdul Rahman bin Bakar: Ya, sila. Tuan Fong Kui Lun: Terima kasih kepada Tuan Pengerusi terima kasih kepada Yang Berhormat Timbalan Menteri. Adakah Yang Berhormat sedar bahawa kadar dinaikkan sebanyak 600 peratus dulunya dibayar RM45 sahaja, tetapi tahun ini 2005 dinaikkan 600 peratus dari RM45 hingga RM293. . Ini satu perbezaan kepada pekedai percetakan ataupun pekedai-pekedai yang berkenaan. Adakah ini akan membebankan mereka ini, adakah kementerian menimbang semula bahawa ini boleh menurunkan kadar sebanyak 100 peratus sahaja- tidak akan naik 500 peratus. Ini.